ทำคลอด
ศุกร์ 28 ธ.ค.นี้ เป็นฤกษ์ดี
28 ธ.ค. 2555

ศุกร์ 28 ธ.ค.นี้ เป็นฤกษ์ดี
คณะกรรมการกองทุนรวมวายุภักษ์ 1 จะประชุมกันพร้อมหน้าพร้อมตา ไม่ได้พิจารณาจ่ายผลตอบแทน
แต่จะมารับฟังข้อมูลของบริษัทที่ปรึกษาเพื่อจะตัดสินใจปรับกองทุนวายุภักษ์ 1 ที่มีวงเงินจัดตั้ง 1 แสนล้านบาท เป็น 35 แสนล้านบาท และเปลี่ยนจากกองทุนปิดเป็นกองทุนเปิด
นั่นหมายถึงว่า จะมีการเปิดขายหน่วยลงทุนเพิ่มเติมให้กับนักลงทุน และผู้ที่ถือหุ้นอยู่แล้ว
และแน่นอนว่าจะต้องจ่ายผลตอบแทนเพิ่มขึ้นจากปัจจุบันเฉลี่ย 6%
ประสงค์ พูนธเนศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) แบไต๋ ว่า ถ้าบอร์ดพิจารณาอนุมัติ ก็พร้อมจะนำเสนอคณะรัฐมนตรีในต้นเดือน ม.ค.ทันที
เปิดวงเงินมาเท่าไหร่ บรรดานักลงทุนเดิมบอกว่าขอจองทั้งหมด
แต่ช้าก่อน ของใหม่แว่วว่าจะมีการปรับเงื่อนไขเป็นกระทรวงการคลังถือหุ้น 70% เอกชนถือหุ้น 30% จากปัจจุบันคลังถือหุ้นแค่ 30% เอกชนถือหุ้น 70%
ปัจจุบันกองทุนมีขนาดมากกว่า 3 แสนล้านบาท จากตอนเริ่มต้นเพียง 1 แสนล้านบาท
ผู้ถือหุ้นประกอบด้วยธนาคารกรุงไทย 29.46% ไทยพาณิชย์ 10.69% ธนชาต 5.57% ธนาคารซีไอเอ็มบี ไทย 2.5% กรุงศรีอยุธยา 1.72% เอสเอ็มอีแบงก์ 1% 
ของใหม่จะเป็นอย่างไรรอลุ้น